Christian Schmidt (Footballspeler, 1888)
Christian Schmidt (* 9. Juni 1888 in Berlin; † 19. März 1917) weer en  düütsch Footballspeler.

De Doorhöder stamm ut Berlin un fung sien Loopbahn bi de Vereens Britannia Berlin un Concordia 95 Berlin an. För Concordia hett he an‘ 24. April 1910 in Arnheim gegen de Nedderlannen sien eerst Lännerspeel maakt, dat mit en 2:4-Nedderlaag för de düütsch Mannschap to Enn‘ gung. In dit Speel weer he Mannschapskapitän. Mit 21 Johren un 319 Daag hull he bit to’n 13. Mai 2014 den Rekord as jüngst Speelführer vun de Natschonalmannschap, bevör he vun Julian Draxler aflööst wurr.

1913 folgten denn noch twee Lännerspelen för den mittlerwiel bi de Stuttgarter Kickers spelen Schmidt gegen England un de Swiez, de beid ok verloren wurrn. Christian Schmidt is 1917 in‘ Eersten Weltkrieg fallen.

Literatur 
 Lorenz Knierim, Hardy Grüne, Spielerlexikon 1890–1963, ISBN 3-89784-148-7
 Foto: http://www.kickersarchiv.de/pmwiki.php/Main/SchmidtChristian

Enkeld Nahwiesen 

Mann
Börger von Düütschland
Boren 1888
Storven 1917
Footballnatschonalspeler (Düütschland)
Fullen in’n Ersten Weltkrieg